పల్నాడు (2013 సినిమా)

పల్నాడు 2013లో విడుదలైన తెలుగు సినిమా. విశాల్ ఫిలిం ఫ్యాక్టరీ బ్యానర్ పై విశాల్ నిర్మించిన ఈ సినిమాకు సుశీంద్రన్ దర్శకత్వం వహించాడు. విశాల్, లక్ష్మీ మీనన్ హీరో హీరోయిన్లుగా నటించిన ఈ సినిమా తమిళంలో ‘పాండ్యనాడు’ పేరుతో, తెలుగులో పల్నాడు పేరుతో 02 నవంబర్ 2013న విడుదలైంది.

కథ
శివకుమార్‌ (విశాల్‌)  బాగా భ‌య‌స్తుడు, ఓ సెల్ షాప్ న‌డుపుకొంటూ ఉంటాడు. తమ ఇంటిపైనే అద్దెకుండే మాలతిని (లక్ష్మి మీనన్‌) ప్రేమిస్తాడు. ఆ ఊరికి పెద్ద దాదా అయిన కాటమ రవి తన మైనింగ్‌ వ్యాపారానికి అడ్డు తగిలాడని, శివకుమార్‌ అన్నయ్యని చంపేస్తాడు. దాంతో శివకుమార్‌, అతని తండ్రి (భారతీరాజా) విడివిడిగా రవిపై పగ తీర్చుకోవాలని పథకం వేసుకుంటారు. పిరికివాడైన శివ‌కుమార్‌ త‌న అన్నయ్యను చంపిన‌వాడిని ఎలా ఎదుర్కొన్నాడు ? ఈ విష‌యంలో ఎలా విజయం సాధించాడు ? అనేదే మిగతా సినిమా కథ.

నటీనటులు
విశాల్‌ 
లక్ష్మీ మీనన్‌
భారతీరాజా
 సూరి 
సోమసుందరం

సాంకేతిక నిపుణులు
బ్యానర్:  విశాల్‌ ఫిల్మ్‌ ఫ్యాక్టరీ
నిర్మాత:   విశాల్‌ 
కథ, స్క్రీన్‌ప్లే , దర్శకత్వం:  సుసీంద్రన్‌
సంగీతం: ఇమాన్‌
సినిమాటోగ్రఫీ: మాధి
ఎడిటర్: ఆంటోనీ

మూలాలు

2013 తెలుగు సినిమాలు
విశాల్ నటించిన సినిమాలు